**Osrednje spletno mesto državne uprave GOV.SI**

Številka: 110-160/2022/1

Datum: 23. 11. 2022

|  |
| --- |
| Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU)  **Ministrstvo za pravosodje, Uprava Republike Slovenije za izvrševanje kazenskih sankcij,** objavlja javni natečaj za zasedbo 4 prostih uradniških delovnih mest za nedoločen čas |
|  |
| **PRAVOSODNI POLICIST, pooblaščena uradna oseba (moški) ,** šifra DM 4128, v Zavodu za prestajanje mladoletniškega zapora in kazni zapora Celje, Sektorju za tretma, Oddelku za varnost, Referatu za notranje in zunanje zavarovanje |
|  |
| Kandidati, ki se bodo prijavili na prosto uradniško delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati še naslednje pogoje:   * da je oseba moškega spola; * srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba (V. raven izobrazbe); * najmanj 6 mesecev delovnih izkušenj; * znanje uradnega jezika (srednja raven aktivnega znanja slovenščine); * opravljeno usposabljanje za imenovanje v naziv (če ga kandidat nima, ga lahko opravi v enem letu, od sklenitve delovnega razmerja, v skladu s 89. členom ZJU); * opravljen in veljaven vozniški izpit B kategorije; * državljanstvo Republike Slovenije; * ni pravnomočno obsojen zaradi kaznivega dejanja, ki se preganja po uradni dolžnosti; * ni obsojen na nepogojno kazen zapora v trajanju več kot šest mesecev; * zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti; * zoper njega ni izdana pravnomočna odločba o storjenem prekršku zoper javni red in mir z elementi nasilja oziroma pravnomočna odločba o storjenem prekršku v zvezi s proizvodnjo in prometom s prepovedanimi drogami ali pravnomočna odločba o storjenem prekršku v zvezi z orožjem; * ni uveljavljal pravice do ugovora vesti vojaški dolžnosti; * mu ni odvzeta poslovna sposobnost; * pri kandidatu ne obstajajo drugi varnostni zadržki po ZIKS-1.   **Izbrani kandidat bo moral v osemnajstih mesecih po sprejemu v delovno razmerje uspešno opraviti predpisano usposabljanje in zahtevan strokovni izpit skladno z ZIKS-1, ki vključuje tudi strokovni izpit iz upravnega postopka (I. stopnja).**  Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.  Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.  **Delovno področje:**   * varovanje zaprtih oseb in objektov * preprečevanje in odkrivanje kaznivih dejanj v zavodu * pridobivanje informacij v zvezi z varnostnimi dogodki v zavodu * zbiranje, obdelovanje, shranjevanje in posredovanje podatkov zaprtih oseb * sodelovanje pri ravnanju z zaprtimi osebami * prevozi in spremljanje zaprtih oseb * vodenje enostavnejših upravnih postopkov s področja izvrševanja kazenskih sankcij * priprava predlogov za uvedbo disciplinskih postopkov za zaprte osebe * priprava poročil in ocen * izvajanje drugih nalog enake ali podobne zahtevnosti s širšega področja dela * druge naloge po odredbi nadrejenega*.*   **Posebnosti delovnega mesta:** pooblaščene uradne osebe, neenakomerni delovni čas (razpored), dodatno obvezno pokojninsko zavarovanje, stalnost, uniforma, za moške (po specialnem predpisu).  **Prijava na delovno mesto mora vsebovati:**   1. pisno izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena; 2. pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu; 3. pisno izjavo kandidata, da aktivno obvlada slovenščino na srednji ravni v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil; 4. pisno izjavo kandidata, da:  * je državljan Republike Slovenije; * ima znanje uradnega jezika; * ni bil pravnomočno obsojen zaradi kaznivega dejanja, ki se preganja po uradni dolžnosti; * ni bil obsojen na nepogojno kazen zapora v trajanju več kot šest mesecev; * zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti; * zoper njega ni izdana odločba storjenem prekršku zoper javni red in mir z elementi nasilja oziroma pravnomočna odločba o storjenem prekršku v zvezi s proizvodnjo in prometom s prepovedanimi drogami ali odločba o storjenem prekršku v zvezi z orožjem; * ni uveljavljal pravice do ugovora vesti vojaški dolžnosti; * mu ni odvzeta poslovna sposobnost; * ima vozniški izpit B kategorije.  1. pisno izjavo kandidata, da za namen tega natečajnega postopka dovoljuje Zavodu za prestajanje mladoletniškega zapora in kazni zapora Celje pridobitev podatkov iz 4. točke iz uradnih evidenc ter da za namen tega natečajnega postopka dovoljuje Zavodu Zavodu za prestajanje mladoletniškega zapora in kazni zapora Celje pridobitev podatkov iz uradnih evidenc v obsegu in načinu kot je določeno v Zakonu o izvrševanju kazenskih sankcij (ZIKS-1).   V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.  Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.  Strokovna usposobljenost kandidatov se bo presojala na podlagi navedb, podanih v prijavi, priloženih izjav k prijavi, z osebnim razgovorom, psihološkim preverjanjem ustreznosti kandidatov ter pisnim preverjanjem kandidatovega znanja, v kolikor bo to potrebno.  Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstili v izbirni postopek.  Izbrani kandidat bo delo na uradniškem delovnem mestu pravosodni policist opravljal v nazivu pravosodni policist III z možnostjo napredovanja v naziv pravosodni policist II in pravosodni policist I. Z izbranim kandidatom bo sklenjena pogodba o zaposlitvi za delovno mesto pravosodni policist za nedoločen čas in s polnim delovnim časom.  Izbrani kandidat bo delo opravljal na sedežu Zavodu za prestajanje mladoletniškega zapora in kazni zapora Celje, Linhartova ulica 3, 3000 Celje oziroma na celotnem območju delovanja zavoda.  Kandidat vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo **»javni natečaj – pravosodni policist, št. 110-160/2022«** na naslov: Zavoda za prestajanje mladoletniškega zapora in kazni zapora Celje, Linhartova ulica 3, 3000 Celje, in sicer v roku **15 dni** po objavi naenotnem portalu državne uprave: <https://www.gov.si/zbirke/delovna-mesta/> oziroma na spletni straniZavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: **zpkz-ce@gov.si**, pri čemer veljavnost prijave ni pogojena z elektronskim podpisom.  Kandidati bodo o izbiri pisno obveščeni. Obvestilo o končanem postopku javnega natečaja bo objavljeno na enotnem portalu državne uprave: <https://www.gov.si/zbirke/delovna-mesta/>.  Informacije o izvedbi javne objave in o delovnem področju daje ga. Sara Vrbnjak Dermol, na tel. št. 03 426 67 82.  V besedilu javnega natečaja uporabljeni izrazi, zapisani v moški spolni obliki, so uporabljeni kot nevtralni za moške in ženske. |

Mag. Bojan Majcen

generalni direktor